CELEX: C2005/182/57
Language: et
Date: 2005-07-23 00:00:00
Title: Kohtuasi C-227/05: Eelotsusetaotlus, mille esitas Bayerisches Verwaltungsgericht München 4. mai 2005. aasta määrusega kohtuasjas Daniel Halbritter versus Baieri Liidumaa

23.7.2005   
            
            
               ET
            
            
               Euroopa Liidu Teataja
            
            
               C 182/32
            
         Eelotsusetaotlus, mille esitas Bayerisches Verwaltungsgericht München 4. mai 2005. aasta määrusega kohtuasjas Daniel Halbritter versus Baieri Liidumaa
   (Kohtuasi C-227/05)
   (2005/C 182/57)
   Kohtumenetluse keel: saksa
   Euroopa Ühenduste Kohus on saanud Bayerisches Verwaltungsgericht München'i 4. mai 2005. aasta määrusega esitatud eelotsusetaotluse kohtuasjas Daniel Halbritter v. Baieri Liidumaa, mis saabus kohtukantseleisse 20. mail 2005.
   Bayerisches Verwaltungsgericht München küsib Euroopa Kohtult eelotsust järgmistes küsimustes:
   
               1.
            
            
               Kas direktiivi 91/439/EMÜ (1) artikli 1 lõiget 2 koosmõjus artikli 8 lõigetega 2 ja 4 tuleb tõlgendada nii, et liikmesriik ei või oma territooriumil keelduda teises liikmesriigis välja antud juhiloast tuleneva juhtimisõiguse tunnustamisest ka siis, kui esimeses liikmesriigis samale isikule välja antud juhiluba on isikult selles riigis kas ära võetud või tühistatud ning kui nimetatud meetmega seotud keeluaeg lõppes enne teises riigis juhiloa väljastamist ja
               
               
                           a)
                        
                        
                           kui esimeses liikmesriigis on juhtimisõiguse taastamise sisuliseks aluseks oleva juhtimissobivuse kindlakstegemisel ette nähtud meditsiinilis-psühholoogiline ekspertiis, mis on täpsemalt reguleeritud siseriiklikus õiguses ja mida viiakse läbi ametkonna korraldusel (mida pole seni tehtud)
                           ja/või
                        
                     
                           b)
                        
                        
                           kui siseriikliku õiguse järgi on isikul õigus nõuda pärast keeluaja lõppu väljastatud EL-juhiloa kasutamise lubamist esimese liikmesriigi territooriumil, kui sealsed juhiloa äravõtmise või peatamise asjaolud enam ei eksisteeri?
                        
                     
         
               2.
            
            
               Kas direktiivi 91/439/EMÜ artikli 1 lõiget 2 koosmõjus artikli 8 lõigetega 2 ja 4 tuleb tõlgendada nii, et juhiloa taotlemisel väljastamaks seda teise liikmesriigi juhiloa valdajale teise liikmesriigi juhiloa äraandmise vastu (nn “ümbervahetamine”) pole sellel liikmesriigil õigust viia läbi täiendavat sobivustesti, mis on siseriikliku õiguse järgi juhtimisõiguse andmise eelduseks ja õigusaktides üksikasjalikult sätestatud, juba EL-juhiloa väljastamise hetkel esinenud asjaolude suhtes ainult sellel põhjusel, et EL-juhluba oli väljastatud teises liikmesriigis?
            
         
      (1)  EÜT L 237, lk 1.